
Današnji drža vnici 


Diplomata s kišobranom 


Neville Chamberlain je vođa konzervativne 
stranke. Njezini su vođe inače obilježeni ukoče- 
nošću. Toga kod njega nema. N. Chamberlain 
je kao čovjek veoma društven i pristupačan, rado 
se bavi glazbom, bravarstvom, ribarenjem, lo- 
vom i uopće prirodom. Englezi svog predsjed- 
nika rado gledaju s pri- 
borom za pecanje ili pu- 
škom. Voli sport. Sve 
svoje tako reći pučke o- 
sebine privatnog čovje- 
ka unio je on u politiku 
spojivši ih sa svježinom 
pogleda, odlučnošću i 
neraspoloženjem prema 
konvencionalnim i obi- 
laznim metodama. Takav 
je bio, kad je u jeseni 
spasio Evropu od poža- 
ra rata leteći do tri pu- 
ta u Njemačku na pre- 
govore (zanimljivo, da 
se njegov avion malo 
iza toga srušio te pro- 
pao s Chamberlainovim 
pilotom), takav, kad se, 
dugo je već tome, na- 
glo stvorio u Australiji, 
da na licu mjesta riješi 
jedno vrlo ozbiljno tr- 
govačko pitanje, te je 
osobit financijski stru- 
čnjak. A tek pred kojidan vratio se iz Rima, 
gdje je i od Sv. Oca dobio posebno odlikovanje. 
Nema dugo, da su donekle poboljšani odnosi iz- 
među Vatikana i Engleske, koji su skoro 4 vi- 
jeka bili prekinuti. Tako on u odlučnim i važnim 
časovima sam uklanja slabu stranu političkog 
života, t. j. duge pregovore preko raznih za- 
stupnika. To je iskustvo donio iz prethodnog po- 
slovnog života uvjeren, da najbolji upravljač 
teško uspijeva, ako se kod svakog djela ne osje- 
ti njegova prisutnost. 

Zanimljivo je, da je Chamberlainova žena iz 
Irske. Odlikuje se lijepim osebinama irske že- 
ne, a uzornim domaćinstvom svome mužu pru- 
ža veliku potporu za svagdašnji rad. Možda je 


Na upit, tko je stvorio svijet, 
školi odgovorilo je: »Chamberla 
taj engleski političar bio pročuo 
rijalističkom politikom i 
burskim ratom, koji je 
na početku ovog vijeka 
dugo voden između En- 
gleske i junačkih malo- j 

brojnih Bura u Južnoj jfi 
Africi. Nasuprot tradi- Jri f 

čiji, koja postoji u en- jšmm 

gleskim političkim kru- 
govima, da istaknuti 
političari stupaju mladi u 
politiku i izoštruju svo- J 

je sposobnosti isku- 
stvom promatrajući po- ■ 
litiku iz zadnjih klupa, ■ 
taj je engleski političar W 
istom šezdesetih godina 
započeo važnije politi- 
čke poslove, a najjači 
rad je razvio kao starac > 

po godinama. 

Njegov sin Neville 
Chamberlain, današnji 

engleski ministar pred- neville chamberlain, predsjednik engleske vlade 
sjednik, imao je 49 go- 
dina, kad je prvi put bio 

izabran u parlamenat. Do nedavna jedva je bio 
više poznat kao ministar financija, a možda ste 
po imenu s njime zamijenili njegova brata Au- 
stina, koji je čuven po lokarnskom paktu izme- 
đu zapadnih sila i Njemačke g. 1924. te je umro 
prošle godine. I kad već od jeseni prošle godi- 
ne čujete o njegovim pravim političkim letovi- 
ma, valjda ni ne slutite, da je on po godinama 
u onoj dobi, koja se obično naziva starošću. 

Ima naime 70 godina. Čovjeku se i nehotice na- 
meće pitanje, kako je taj po izgledu staromod- 
ni političar, ta nosi uvijek, čak i u avionu, so- 
bom veliki kišobran, upravo onakav, kakav su 
imali naši stari, unio toliko novih metoda, uspje- 
ha i života u svjetskoj diplomaciji. 


55 


i ona doprinijela sređenju englesko-irskih prili- 
ka? Kao što njezin muž u politici tako je ona 
i kod svojih primanja uvela neprisiljenu i slo- 
bodnu atmosferu, radi čega je osobito voljena 
od londonskog društva. Uvijek je naravna, a naj- 
sretnija, kad u miru sa svojim uzornim suprugom 
može koji dan provesti izvan Londona. Imaju 


sina i kćerku i s njima su osobito zadovoljni. 
Ne može se poreći, da je Engleskoj veoma po- 
treban mir, ali dobro je i za cijelu Evropu, što 
je u Chamberlainu našla velikog radnika, idea- 
listu mira, koji je potrebe svoje zemlje spojio 
s iskrenim svojim nastojanjima u tom smjeru. 

K. Moskatelo 


novela „ Obitelji “ 


Dva pisma 


Napisao Antoine de Coursort 


Na terasi kaštela, koji vlada dolinom rijeke 
Nivelle, iza koje se dizala nejasna gromada pla- 
nine u jutarnjoj magli, Ramon d’Ascoubea, odje- 
ven u dobro krojeno sportsko odijelo, ali već 
polovno, čitao je svoju poštu. 

Dva pisma još su ležala na srebrnom pladnju. 
Ostavio ih je bio za kraj, da se zasladi, jer je 
znao, od koga su, prije nego ih je otvorio. 

Jedno je bilo od Petra, njegova nećaka, de- 
setak godina mlađeg od njega, drugo je bilo 
od Monike, mlade žene, koju je bio upoznao u 
Parizu. Ovoga ljeta Monika je bila došla da 
provede nekoliko tjedana u Ascoubeji, gdje je 
Petar kao svake godine i ovaj put boravio. 

To je bilo prvo pismo, koje je primio od jed- 
noga i drugoga, pošto je Monika iz Ascoubeje 
otišla u Pariz, a Petar ju je slijedio kasnije. 

Sve troje provelo je sunčano, bezbrižno lje- 
to, dani su bili brzi, i kad su se rastali, činilo im 
se, da ni jesu radili ništa sve te tjedne, tako im 
se sve činilo lako, bez sukoba, bez historije. 

Kako bi se sjećao jednoga dana na lijepom 
suncu na tihim valovima Nivelle u čamcu, ili 
nekoga popodneva, odviše vrućega za šetnju, 
kad su bili ostali u razgovoru u velikoj dvorani, 
dok se silhueta Monike ocrtavala tanka i fina 
prema svijetlu pritvorenog prozora? . . . 

No taj mir, to uživanje u besposlici bi li bili 
podnijeli jedan i drugi, Petar i on, da nije baš 
Monika svojom prisutnošću ispunila te šutnje, 
tu negibljivost toliko ocijenjenu? . . . 

Dan odlaska mlade žene Ramon joj je priznao 
osjećaje, koje je gojio za nju. Ona smućena 
nije odgovorila, zadovoljivši se šaptom: 

»Ne znam . . . Promislit ću . . .« 

A ipak on joj je nudio sve, što je posjedovao. 

Ovo pismo, položeno na stolu, otkrit će mu 
bez sumnje njegovu radost ili muku . . . Stoga se 
nije žurio da ga otvori. 

Konačno brzim pokretom otvori omot, u ko- 
jem je bilo zalijepljeno. 

Visokim i finim rukopisom Monika je pisala: 

»Ramone, moj prijatelju, htjela bih vam reći 
svu radost, koju sam uživala blizu vas u Ascou- 
beji, no pogađam, da očekujete od mene druge 
izreke nego one, koje se mogu pisati poslije 
ugodna boravka na ladanju. Međutim bojim se, 
da ne bih jednom riječju uništila čar, koji je 
vladao oko naših triju osoba za onih sunčanih 
dana. Ne bih htjela, znate, Ramone, da krivo 
shvatite ono, što ću vam reći. Ni za što na svi- 
jetu ne bih se htjela odreći da vas opet vidim, 
da vas slušam, i misao, da bih mogla ne živjeti 


više blizu vas, ne čuti vašega glasa, grozna je . . . 

Nikad ne ću zaboraviti onih neizrecivih časo- 
va, koje smo proživjeli sve troje . . . Jedan od 
njih, ne znam zašto, jasniji je u mojoj pameti 
nego drugi. Bilo je jedno veće, poslije večere, 
kad je mjesec teško probijao maglu, vjesnicu 
jeseni, nad dolinom. Cvrčci su pjevali . . . Ostali 
smo sve troje šuteći, zatim je Petar počeo reci- 
tovati rečenice Francisa Jammesa, koje slave 
baskijski kraj i njegove blage bregove . . . 

Vi nijeste govorili ništa, slušali ste kao ja onaj 
topli glas, koji kao da je više pjevao nego go- 
vorio riječi . . . bila bih htjela ostati tako onako 
dugo uz vas slušajući Petra . . . 

Zašto neumoljivo vrijeme mora slijediti svoj 
put, bez brige za sreću koju prolazeći briše? 

Daleko sam od vas. Petar, premda je u Pari- 
zu, nije mi dao znaka života i ja sam nesretna. 

Žalim gotovo, što ste mi dali ljetos toliko ra- 
dosti . . . Ma tko je rekao, da uspomene mogu 
nadoknaditi sreću? ... To je laž . . . 

Sa žalošću Monika.« 

Dugo je Ramon ostao nepomičan, slijedeći nit 
svoje misli. 

Naskoro se odluči da otvori Petrovo pismo. 

»Moj stari Ramone,« čitao je, »moj dobri uja- 
če, nadam se, da se ne srdiš na me, što ti nijesam 
prije pisao . . . Nijesam imao hrabrosti. Ne znaš, 
koliko su dva ili tri dana poslije odlaska Mo- 
nike iz Ascoubeje bili strašni za mene . . . 

Ti mi nijesi govorio nego o njoj, dopuštao si 
da nagađam radost, koju ćeš imati, kad se s 
njom oženiš . . . 

A ja, koji sam baš htio da ti, kad smo bili na- 
samo, kažem svoju nadu, da me ona ljubi, nije- 
sam mogao nego šutjeti, pogađajući tvoje osje- 
ćaje. 

Ne boj se ništa, Ramone, nikad ti ne bih htio 
uzrokovati najmanju žalost, nikad ne ću naško- 
diti tvojoj sreći, sreći Monikinoj, jer i za nju bi 
bila sreća da se uda za čovjeka kakav si ti . . . 
Tako ću otputovati. Pregovaram za jedan polo- 
žaj u Maroku ... Za nekoliko godina, kad se mo- 
ja bol malo stiša, vratit ću se u Ascoubeju me- 
đu vas dvoje, i moja radost bit će, siguran sam, 
kad budem spoznao vašu . . .« 

Sunce je bilo već visoko na terasi dvora, kad se 
Ramon digao iz naslonjača. 

Polagano stavi pismo Petrovo u kuvertu s ime- 
nom Monikinim, a Monikino u kuvertu s imenom 
Petrovim. 

Zatim, praćen od svoga psa, ode do pošte u 
selu, da ih baci u škrabicu za pisma. Preveo A. Š. 


56 


DVA PRIZORA IZ IGROKAZA „NAŠE SELO", KOJI JE IZVODILA SELJAČKA DRUŽINA IZ OSEKOVA - IGROKAZ JE NAPISAO I UVJEŽBAO 
STJEPAN ŠAJNOVIĆ IZ OSEKOVA — Lijevo : Svadbeni običaji: dijeljenje darova prije vjenčanja. — Desno: Seoski trač na križanju 


»Naše selo« u filmu 


U moslavačkom selu Osekovu već se godi- 
nama priređuju različite glumačke priredbe i to 
pod vodstvom g. Stjepana Šajnovića. Ime g. 
Šajnovića poznato je hrvatskoj javnosti zbog 
njegova zaslužnog rada na propagiranju naše 
lijepe narodne nošnje i na oživljavanju narod- 
nog obrta, koji je u vezi s time. Naročito je 
pohvalno njegovo nastojanje, da se i na crkveno 
ruho apliciraju lijepi hrvatski narodni motivi, 
što je pokazao na nekoliko uspjelih izložaba 
narodnog ručnog rada iz svoga kraja ... No 
on se veseli svakom napretku svoje okolice u 
dobru, zato s mnogo ljubavi i požrtvovnosti ra- 
di na polju raznih organizacija, pa i na polju 
pučke glume. Pod njegovim su vodstvom seljaci 
iz Osekova izveli glasovitu Hofmannsthalovu 
glumu »Čovjek«, zatim »Seljačku bunu«, »Grani- 
čare«, »Baruna Trenka«, »Svet«, »Šokicu«, »Cr- 
nu kraljicu« i t. d., a nedavno su nastupili s po- 
znatom Calderonovom »Tajnom sv. Mise«. 

No g. Šajnović je svakako htio da njegova 
glumačka družina dade i nešto iz nji- 
hove sredine, jer je bio uvjeren, da 
će to pobuditi još veći interes i biti 
od još opsežnijeg značenja. A kako 
nije imao prikladne glume, odlučio 
se, da je sam napiše — i tako je na- 
stao igrokaz »Naše selo«. 

Auktor je u »Našem selu« iznio i 
pozitivne i negativne strane svog am- 
bijenta, upozorio je na neke nedo- 
statke te unio lijepih misli i pouka. 

Osobito mu je bilo stalo, da afirmira 
neke starije lijepe narodne običaje, 
a napose da pobudi što življi interes 
za moslavačku nošnju unatrag 50 
godina. Unio je plesove, pjesme i 


običaje prigodom prosidbe svatova. Lica su 
uzeta iz svakidašnjeg života. Igrokaz je izve- 
den nekoliko puta u samom Osekovu, pa u okol- 
nim selima, a i u Zagrebu. Ovoga ljeta seljaci 
iz Osekova gostovali su s tim igrokazom i u Cri- 
kvenici, gdje su se osobito stranci divili origi- 
nalnim hrvatskim nošnjama i običajima, koje 
»Naše selo« iznosi. Tom zgodom je i jedan stra- 
ni filmski režiser snimio nekoliko prizora iz »Na- 
šeg sela« za film, pa će tako ljepota našeg sela 
doći pred oči širokoj svjetskoj javnosti, 

Igrokaz »Naše selo« razdijeljen je u četiri či- 
na. Prvi se odigrava u ljetno doba pred seoskom 
gostionicom i to u nedjelju popodne. Drugi se 
čin događa na seoskom raskršću, treći u selja- 
čkoj sobi, a četvrti pred seljačkom kućom. 

Treba pohvaliti rad naše glumačke seljačke 
družine iz Osekova, a posebno priznanje dati 
njezinom vodi g. Šajnoviću, koji se evo poka- 
zao i kao vrstan pisac te koji treba svakako da 
nastavi svoja nastojanja^ L. P. 



Slika desno: 

PRIZOR IZ HOFMANNSTHALOVE GLUME „ČOVJEK" 
koju je izvodila seljačka glumačka družina iz Osekova 




Izvorni roman „Obiteiji 


VJEČNA ZARUČNICA 

NANSALA JAGODA TRUHELKA (Nastavalo 




Kući on dolazi jedino subotom, da promije- 
ni odijelo, da svrši, što se nije moglo bez njega, 
da pođe u crkvu na misu, a popodne starim pri- 
jateljima kod Ive Krčmara. Lulićki bi se navra- 
ćao samo, kad je trebalo po kakvom važnijem 
poslu na poreznom ili drugom uredu. Inače je 
slao šegrta, kad je imao štogod da pošalje, a 
Maricu nekad vidio, nekad i nije, na brzu ruku 
izmijenio pozdrav s njom i uostalom, kako je 
prošlo doba uzbudljivih moba i sijela, pjesme i 
razgovora, prošla i njegova naročita uzbuđe- 
nja. 

Bilo je nekako pred Duhove, jedne subote, 
kad Kumandrijinoj postolariji osvane iznenada 
Lulićka s kćerju i naredi, da joj skroji nove 
cipele. Nove novcate od crna lastina, visoke ba- 
rem za petnaestak rupca, sve okolo naokolo 
po svim šavovima prozrnčane granama i cvjeto- 
vima od bijele svile. Prve cipele visoke! Inače 
su se nosile papuče, a zimi plitke s povezama. 

»Aula,« nije se mogao sustegnuti, da ne klik- 
ne iznenađeni majstor: »Tako će se zar ponoviti 
naša Marica! No pa naredit ćemo što bude 
ljepše!« 

»Da,« potvrdi Lulićka i vlažnim jezikom pre- 
vuče preko usnica. »Samo što ljepše. Čudiš se, 
dragi Andrija, je 1’? Ama treba i mojoj siroti- 
ci, da se malo pokaže i pred boljim svijetom, kad 
se već ta i ta i druge kojekakovice nove po 
gradski, samo da bi našle što bolju priliku, a ni- 
jesu ni za dlaku bolje od moje Marice. Nego šta 
rekoh, ni dorasle ni ljepotom ni marljivošću ni 
glasom . . .« 

»Mati, molim vas, nemojte,« tiho i postiđeno 
kušala Marica da brani materi hvaliti je. 

»Ti samo šuti, nemaš tu šta da govoriš. To je 
moja stvar. A ti, dragi Andrija, samo udesi, ka- 
ko bolje znaš.« 

Tu se prekide u riječi i okrene Marici: 

»Pođi ti sada kući i usput se svrati papučarici 
po moje papuče. Bit će valjda već i gotove. A 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 

Slatina Radenci 

(kod Maribora) 


ja ću dotle pokupiti Kumandrijino rublje, da ga 
ponesem kući na pranje.« 

Marica posluša i pozdravivši s »hvaljen Isus« 
izađe. Kad se kloparenje djevojačkih papučica 
po trijemu udaljilo, primakne se Lulićka gla- 
vom bliže Kumanudiji i počeše stišanim glasom 
tajanstveno i važno: 

»Imam ti naime povjeriti, da se sada napokon 
našla ona prava prilika za moju siroticu. Ne mo- 
gu još kazati njegovo ime, ali toliko možeš zna- 
ti, da je gospodin, pravi gospodin i Marica će 
naći i svoju pravu sreću. Kažem to samo tebi, 
dragi Kumandrija, i nikojoj više duši, jer si nam 
pravi prijatelj, pa nam sigurno želiš samo do- 
bro. I zato te molim, da cipele skrojiš što finije 
možeš. Marica još ništa i ne zna, pa i ne treba; 
čestite djevojke udaju roditelji, a ne one same. 
Istom kad sve utanači s njim, onda je vrijeme, da 
i ona sazna, pa i ostali svijet. Znam, da me ne 
ćeš odati . . .« 

Kumandrija sluša, i bi mu čudno, vrlo čudno. 

Kad je shvatio, o čemu se zapravo radi, osjeti 
ljut ubodac u grudima, a da on to odmah i nije 
doveo u vezu s Lulićkinim riječima. No da, žena 
hoće da udade kćer. Pa to rade sve matere. Šta 
se to dalje njega tiče? I on će naravno sašiti ci- 
pele, kako je naređeno i to još što brže bude 
znao, jer mu je Lulićka na polasku još prikri- 
čila, neka se svakako žuri, jer je stvar prešna. 
Za nedjelju dvije mora biti riješena. 

I tako se dogodilo čudo, kako još nikad nije, 
da je Andrija izvršio jedan posao za cigla tri 
dana, i gotove cipele već u srijedu poslao po 
šegrtu u Podravinu. Ali odonda ga nije bilo u 
Lulićke za čitava tri mjeseca dana. No iako nije 
vidio stare prijateljice, ali je s tim više o nji- 
ma čuo, čak i više nego i prije i nego mu je 
moglo biti drago. A to sve u one subotnje veče- 
ri, što ih je redovno provodio kod Ive Krčmara. 

Sva se Podravina opet jednom uzvrpoljila i 
jezike brusila okolo jadne Marice i njene matere. 
Naročitu sablazan čitave donje varoši izazvala 
je, otkad je počela Lulićka da vodi svoju kćer 
nedjeljom i blagdanima u gradsku i čak u vojni- 
čku bašču tražeći i izgledajući sebi zeta, a kćeri 
mladoženju. Istina, kažu, Marica se nećkala i 
branila, jer nijedna od njezinih još neudatih 
vršnjakinja ne ide među gospodski svijet, sra- 
mota bi bila i za nju. Ali Lulićka, luda glava, pri- 
sili je i riječima i šakama, pa šta može sirotica 
djevojka, kad joj mati puni uši i glavu, da je 
to sve za njenu sreću . . . 

Andrija sluša do zgode, bi mu žao cure, a to 
je i sve, što se može. Lajavi će jezici svašta iz- 
bi juvati, a oko djevojaka, koje su za udaju, 
pletu se vazda najviše. 

No jednom se desilo nešto, što je Andriju na- 
glo istrglo iz njegove tromosti i povučenosti. 

Sjedio opet tako u Ive, kadli čuje sa susjednog 
stola između momaka razgovor, kojemu u prvi 
čas nije priklanjao pažnje, ma da su momci 
svaki čas prasnuli u grohotan smijeh. Istom kad 
je razabrao, o čemu je govor, hoćeš-nećeš, sta- 
ne bolje prisluškivati. I što je čuo, u prvi kraj 
tako ga je pograbilo, da je ostao gotovo kao 
ukočen. 

I eto, što je bilo. Jednog četvrtka na sam blag- 
dan Brašančeva, Lulićka u svetačko odijelo obu- 
čena, izvela u vojničku bašću svoju Maricu, na- 
kindžurenu kao dodolu, raspletene kose sve do 
peta, pa posadila kćer na jednu klupu tamo blizu 
kupališta na Dravi, a sama sjela malo dalje na 
drugu klupu, gdje je već sjedio — šta mislite, 
tko? Nitko drugi, nego novi učitelj. Priča svi- 
jet, da se stara, čim je čula, da je došao mlad 
i neoženjen, smjesta uputila k njemu i bez stra- 
ha i zazora ponudila mu se, da će mu prati ru- 
blje, kao što pere samo za finu gospodu, i to 
kao nikoja druga pralja u varoši, ko kad se svi 
otimaju za nju, što joj je rublje bijelo kao sni- 
jeg, a uglačano, da se samo tako sja i bliješti. 
I još se ona vrlo jeftino za to naplaćuje, i on 
samo neka pokuša i ne će požaliti. To on i učini 
i izgleda, bio je zadovoljan s ono nekoliko puta, 
što je ostavio i primao rublje preko svoje stano- 
davke. Ali to Lulićki nije bilo po njenu ukusu, 
hoće ona svakako da mu osobno preda i da se 
malo bolje s njime upozna. To se tako i do- 
godilo jednom te nekom prilikom ona mu se 
stala ulagivati, kako ovako mlad i lijep treba da 
se ženi, u gradu ima dosta djevojaka i lije- 
pih i s mirazom, treba samo da bira. Eno kako 
na primjer ona tamo gospojica na onoj klupi, 
kako vam se sviđa? Da sam ja na vašemu mjestu, 
odmah bih se s njom oženio. Lijepa je, ima 
i miraza, a i ruke su joj vrijedne i radine. Za ci- 
jelo ne bi požalio . . . 

Tako je onda dalje tekla priča pod praskom 
smijeha, da se sva soba tresla . . . 

Nato odjednom skoči Andrija, pograbi bocu 
vina sa stola i razjaren do bezumlja zaleti se u 
gomilu mladića bacivši među njih bocu i ne pi- 
tajući, koga će zahvatiti, stane vikati, kako valj- 
da u svome životu nije vikao, neka ih je sram, 
neoprane jezičine nijedne, — i šakama zamlati, 
kamo je stiglo po iznenađenom skupu, i prije 
nego što su se dosjetili, izletio u noć, punu mra- 
ka i magle, i sam pun bijesa, kako već odavna 
nije bio. I zagrabi dugim kracima po crnoj pomr- 
čini, što se okolo naokolo natisla, da se nije ra- 
spoznavalo ni nebo ni zemlja i u njoj tonula i 
obala i rijeka, niti se vidio put pred okom. I sli- 
jep od bijesa sigurno bi se bio zaletio i u samu 
Dravu, da ga nije u trki donekle zaustavila sit- 
na luč i blizo klopotanje vodenice. 

Tako stane i prepoznavši i u crnoj pomrčini 
još crnji kovčeg mlina Tune Bitange, prijatelja 
i druga iz djetinjstva, bez razmišljanja napipavši 
nogom onu jedva stopu široku dasku, što je slu- 
žila kao most, zakorakne po njoj kao mjese- 
čar, da se sva zaljuljala i ko od muke zastenjala 
pred neopreznim i ludim čeljadetom. Ali se ipak 



LUTKE, KOJE SU DOBILE ENGLESKE KRALJEVNE ZA BOŽIČNI 

DAR 

Taj dar su dobile iz Francuske. Lutke su „kao žive", a obučene su 
u haljine po najnovijoj modi te su dobile i bogatu opremu od dra- 
gocjenih tkanina i krzna, kako to pripada kraljevskim ili milijunskim 
damama 

sretno prebacio preko vode, pa ravno u vode- 
nicu i samo što nije pao pred noge vodeničaru, 
koji je upravo zasipavao brašno u vreću, pa se 
sav u čudu našao pred kasnim došljakom. Upo- 
znavši naspram slaboga žiška male uljenice stara 
druga, zavikne, da bi nadglasao bučno klopota- 
nje vodeničkog točka: 

»A koji je bijes tebe doveo po tom mraku i 
još preko brvna? Zar me nijesi mogao viknuti, 
da ti dođem s čamcem? Mogao si se lako naći 
u vodi po toj pomrčini.« 

»Ne bi valjda bilo ni prvi put,« promrsi An- 
drija namjestivši se na hrpi vreća punih žita. 

Malo potom sjedili su obadvojica na klupi 
pod strehom . . . naspram otvorene Drave, pošto 
je Tuna prije još zakačio točak, da toliko ne 
buči, i malo pomalo, riječ po riječ saznao, što 
je Andriju dovelo tako kasno. Oko njih šumjela 
Drava svoju jednoličnu pjesmu, i pošto se oko 
naučilo na mrak, moglo se iz nje izlučiti i po- 
tanko gibanje njezino, kako neprestano ispred 
njih i kraj njih plazi i odi azr dugačkim valovima, 
prutastim, nekad crnim kao tinta, nekad svjetli- 
jim, kao da su se rasule srebrne šipke, ali sva- 
kad punim grožnje i podmukle opomene. 

Kad je Andrija svršio, Tuna izvali golemu gva- 
lju dima iz svoje lule, ispljune u stranu i mah- 
nuvši rukom rekne: 

»Dobro si učinio! Šteta samo, što ih nijesi re- 
dom izmlatio po turu, balavčad bezočnu. Među- 
tim i ne vjerujem, da je sve baš bilo na dlaku 
istina, kako su pričali. Da je Lulićka luda glava 
ženska, znamo svi; ali budalasta nije. Možeš na 
prstima izbrojiti, da bi bila velika budalaština, 
kad bi to bila učinila. Zato je ona suviše dobar 
računđija. Uostalom, što je tebi toliko stalo do 
Lulićke i njene kćeri? Jeste doduše neki rod i 
kumovi, no . . .« 

(Nastavit će se-) 

Žena u svo m zvanju 

Donosimo prve odgovore, koji su stigli na našu anketu, a u narednim brojevima 
donosit ćemo ih redom, kako nam budu stizali. 


VOLIM DJECU 


Zbog teške bolesti, koja me zadesila, ne- 
mam djece, a toliko smo joj se radovali 
moj muž i ja. Djecu vrlo volim i zato sam 
sretna, da je moje zvanje skopčano s od- 
gojem djece. Već sam naime skoro četvrt 
vijeka učiteljica i još, hvala Bogu, uvijek 
nalazim novih radosti u svom zvanju. Do- 
ista, moj rad je skopčan često s velikim 
poteškoćama, a najnezgodnija mi je izme- 
đu njih bila to, što sam nekoliko puta seli- 
la iz jednog mjesta u drugo. No, uzevši u 
obzir moju posebnu okolnost, vjerujem, 
da se ni u jednom drugom zvanju ne bih 
bolje osjećala. Boli me i neprijateljski stav, 
koji ponekad drže roditelji moga muža 
naprama meni, kad im nisam dala nikakva 
povoda zato. Materijalna dobrobit od mo- 
je službe nije Bog zna kakva, dapače je 
u nekim mjestima moga službovanja bila i 
previše škrta. A najveće mi je veselje u 
djeci, kojoj posvećujem svu brigu. I radu- 
jem se, da sam odgojila već čitavu genera- 
ciju nepoznatih, a i sada već poznatih i vri- 
jednih jedinica hrvatskog naroda. U tome 
mislim, da je glavni dio sreće u mome zva- 
nju. K. K., učiteljica 

DANAS MI JE TEŠKO 
Br. 2. 

Dragi gospodin urednik! Sada sam na- 
mještena u Vlaškoj ulici, a moja gospa 


ima »Obitelj«, pa sam, dok je ona bila 
vani, pročitala, što ste vi ono napisali, da 
žene izjave, jesu li zadovoljne. Meni se 
kao i mojoj drugarici Miciki veoma dopalo, 
što nas to pitate. Ja mislim, da i mi, ne sa- 
mo naše gospe, imamo pravo na to odgovo- 
riti, pa ću vam to ukratko reći. 

Rodila sam se blizu Sarajeva i poslije 
svršene škole pošla sam u grad na službu, 
jer je bilo mnogo braće i sestara. Tako sam 
vidjela i Sarajevo, ali vrlo kratko, jer sam 
morala ići s mojom gospodaricom u Du- 
brovnik. Bilo mi je drago, jer sam se koji 
put i kupala u moru. U mom susjedstvu je 
bila jedna žena, koja je u službi kod iste 
obitelji provela 50 godina. Gledala me kao 
kćer. Koliko puta sam joj se rasplakala! 1 
ona mi je govorila, da joj je uvijek bilo 
lijepo u toj kući, jer su je smatrali kćer ju, 
a ne sluškinjom. Stara gospa joj je bila kao 
mama, a mladi gospar ju je častio kao ma j- 
ku. Jednom sam vidjela nešto, što mi je 
danas kao čudo. Gospodari su udali svoju 
djevojku, kao da im je kćer. Dali joj opre- 
mu, al da ste viđeli pir! 

A danas? U Zagrebu sam promijenila 6 
mjesta. Je li to drugi svijet ili drugo vri- 
jeme? Sve moje drugarice su složne, da su 
naše gospe nervozne, a moja bi me koji 
put bacila u luft. Pa i mi smo Božja stvo- 
renja! Gdje su ona vremena iz Dubrovnika? 
Napišite, da se to popravi, a ja ću vam od 
srca biti zahvalna. 

Odana Mira Petrovčić, sada u Vlaško j ul. 


zanaš e đaue 0 j- im putem ide naša đačka omladina 


Pitanje štampe, koja će da- 
vati smjernice našim mlađima, 
važnije je možda nego li ikada 
prije. Ne može se poreći, da oni 
danas ne čitaju. Ali danas je 
sport i neki drugi utjecaji vre- 
mena toliko zaokupio mlade du- 
hove, da nerado uzimaju štivo, 
koje je potrebno za njihovo 
idejno izgrađivanje; naučeni su 
brzo misliti, ali ne o pitanjima, 
koja su nekada pokretala mla- 
đi svijet. Ukoliko čitaju, to je 
većinom slika: strip ili slike na 
filmskom platnu, a potajna lje- 
vičarska propaganda u obliku 
letaka ili listića truje mlade du- 
še, koje su vrlo sklone kriomice 
primiti zabranjeno voće. 

Pred jubilejem jedinoga ka- 
toličkoga hrvatskog đačkog li- 


sta »Luči«, tj. pred tridesetpet- 
godišnjicom njezinog izlaženja, 
koja se navršuje ove godine, vri- 
jedno je upozoriti na njezinu 
važnu funkciju, koju je imala u 
prošlosti, i od koje ne smije 
skrenuti niti u budućnosti. 

Ona je bila kao gfanitni most, 
preko kojeg su prošle brojne 
katoličke ličnosti u hrvatski javni 
život. »Luč« je bila nositeljica 
katoličke đačke misli, osobito 
misli katoličkih akademičara, uz 
koju je sagrađen čitav pokret. 

Poznato je, da je omladina 
najmarljivija i navjernija surad- 
nica, jer se u njezinoj duši rodi 
najviše stihova i sadržaja, naj- 
više ideja i osnova, pa se od- 
uvijek osjećala u našoj katoli- 
čkoj književnosti potreba čim 


više omladinskih listova, ali na- 
žalost, od kako se ugasio »Kri- 
ješ«, ostala je »Luč« jedina na 
tome polju i morala je zadovo- 
ljiti onog nižoškolca kao i dora- 
slog akademičara. To je bila te- 
ška misija, i u novije vrijeme se 
ta poteškoća s uspjehom rje- 
šava, pa mislimo, da bi svakoj 
katoličkoj hrvatskoj obitelji, u 
kojoj imade srednjoškolaca i 
studenata, bila hrvatska i vjer- 
ska da se taj list u njihovoj 
kući stalno čita i živo interesira 
za ideje, koje propagira. Time 
će se moralno i materijalno list 
potpomoći. 

Posljednje dvije godine pod 
uredništvom A. Maršića »Luč« 
redovito izlazi, obiluje bogatom i 
dotjeranom građom. V. K. 

Najnoviji putopis Dra Josipa Andrića 

Napisao Aleksandar Kokić 


U nizu svojih brojnih putopi- 
snih bilježaka, te dvije poznate 
knjige »U Kristovoj Domovini« 
i »Na zelenom otoku«, dr Josip 
Andrić je objavio ovih dana naj- 
novije svoje djelo pod naslovom 
»Najljepši među oto- 
c i m a«.* Kao što je Sicilija, ko- 
ja je opisana u ovoj knjizi, naj- 
ljepši otok, tako je i ovo van- 
redno ukusno opremljeno naj- 
novije Andrićevo djelo njegov 
najljepši i najuspjeliji putopis. 

Dr Andrić je već od svoje ra- 
ne mladosti mnogo putovao po 
evropskim zemljama, što mu je 
kao književniku i novinaru da- 
lo povoda, da svoje putne do- 
življaje i dojmove zabilježi, a 
te bilješke, davši im kasnije li- 
jepu literarnu formu, objavi u 
raznim listovima. Njegove se 
putne crtice u mnogočemu ra- 
zlikuju od ostalih putopisaca, 
jer on znade pisati na lak, ugo- 
dan, uvijek zanimljiv i privla- 
čiv način. U opisivanju ne pre- 
tjerava i ne poljepšava, ali već 
time, što daje vjernu sliku i bit- 
nu karakteristiku pojedinih kra- 
jeva i ljudi, dao nam je mnogo. 
Njegov'm očima na putovanjima 
ne umakne niti najmanja sitni- 
ca, a ipak znade upozoriti na 
ono, što je najvažnije bilo iz 
umjetničkih, povijesnih ili na- 
cionalnih razloga. Napose, ako 
opisani krajevi imaju s nama 
Hrvatima kakve kulturne veze 
iz prošlosti, ili sadašnjosti. 

Najuspjelije stranice Andriće- 
vih putopisa su opisi njegovih 
ličnih doživljaja, gdje mu je stil 
najdotjeraniji i gdje se otkri- 
va njegova spretnost prelaženja 
s predmeta na predmet. Tu se 
otkriva njegovo bogato pozna- 
vanje duhovnih velikana iz svjet- 
ske književnosti, glazbe, slikar- 
stva i kiparstva, te onaj njegov 
prirođeni humor, koji ga prati 
na putu i onda, kada ga zadese 
razne poteškoće i nepredviđene 
zapreke. 

Svojim najnovijim djelom je 
dr Andrić pokazao, da spada me- 
đu najbolje suvremene hrvatske 
putopisne književnike. Već na 

* Dr Josip Andrić: »Najljepši 
među otocima«, izd. Zadruge Dobre 
Štampe, Požega 1939. Cijena 30 Din. 


prvim se stranicama vidi, da je 
pisac dobar poznavalac većine 
evropskih zemalja. Njegove su 
poredbe slikovite, opisivanje pu- 
no svijetla i vedrine, poput ažur- 
nog talijanskog neba, događaji 
često teku filmskom brzinom, da 
se na čas na kakvom lijepom 
mjestu zaustavi i dade oduška 
svojim mislima i osjećajima. 
Njegov »Guida« (putni vodič) 
ni u jednom času nije dosadan, 
nego nam se čini, da je to neko 
živo biće, koje piscu osvjetljava 
razne događaje, vodi ga u pro- 



DR JOSIP ANDRIĆ, 

pisac putopisa „Najljepši među otocima" 

šlost, rješava zakučasta pitanja 
i otkriva slike, koje su skrivene 
velom prošlosti. Taj je »Guida« 
često uistinu živo biće u osobi 
kakvog živahnog palermskog 
dječačića, dobroćudnog starca, 
lijepe crnooke Sicilijanke, dal- 
matinskog mornara, naše zem- 
ljakinje u Palermu, ozbiljnog 
profesora, a najčešće u osobi 
samog autora, koji snagom svo- 
jih riječi u našoj duši oživljava 
veličanstvene ljepote starih rim- 
skih i sredovječnih hramova, gr- 
čkih amfiteatara, ponosnih kra- 
ljevskih palača, visokih katedra- 
la i velikaških dvorova. 

U ovoj je knjizi dr Andrić iz- 
nio cijelu burnu prošlost boga- 
tog otoka Sicilije, čija je ljepo- 
ta jednako mamila stare Grke, 
Kartažane, Rimljane, kao kasni- 
je Saracene, Normane i dana- 
šnje evropske narode. Opširno 
je prikazana veza sicilskih vla- 


dara s našom hrvatskom Domo- 
vinom, zatim borba Hrvata sa 
Saracenima i konačno kratko- 
trajno gospodstvo normanskih 
pljačkaša nad dijelom hrvatske 
obale. Na duhovit je način izne- 
sena smiješna tvrdnja pomadža- 
renog Bunjevca Jene Mezneri- 
cha, po kojoj su naši hrvatski 
Bunjevci u Bačkoj rodom Nor- 
mani. 

Čari taliajnskog podneblja su 
nadahnule mnoge pisce, da 
stvore lijepa pjesnička djela, pa 
nije nikakvo čudo, da su mnoge 
stranice knjige »Najljepši me- 
đu otocima« napisane upravo 
pjesničkim zanosom. Jedna od 
najljepših pjesničkih opisa ovo- 
ga djela je uvod u poglavlje 
»Palermsko jutro«, gdje se ot- 
kriva posebni Andrićev stil: »Svi- 
banjsko je jutro spustilo žarki 
cjelov na cvjetne obraze kraso- 
tice Sicilije, a ona je drhtnula, 
otvorila pospane oči i sva po- 
plašena skočila te bosa i u ko- 
šulji pobrzala kroz puste ulice 
Palerma. Ne vidiš je, ali ćutiš 
njenu zamamljivu blizinu, njen 
mirisni dah i njen čarobni šu- 
štanj u poplašenom brzanju, ko- 
jim nastoji da izmakne pred svi- 
ma, što pojuriše na ulice, da se 
dadu u jurnjavu za njenim nedo- 
stiživim jutarnjim čarima . . . 

Tako se nađoh na ulici i ja, da 
tarući još od sna teške vjeđe po- 
đem za njenim jutarnjim stopa- 
ma. Očarala me je, omamila me 
je i sad mi ne smije umaknuti 
onako zavodljiva, kakva je iz 
sna skočila . . . Stojim i gledam 
jednu od uskih ulica, i čini mi se, 
da se tu pospani Palermo raz- 
golićenih, rutavih prsiju proteže 
preda mnom trgajući sa sebe ne- 
vidljivu paučinu sna, koja ga još 
svojim tankim nitima obavija . .« 

Na 169. stranici ovoga djela 
dr Andrić opisuje plodan rad 
hrvatskog umjetnika kipara Fra- 
nje Vranjanina u sicilskom gra- 
du Palermu. U tom gradu u Na- 
rodnom Muzeju postoji posebna 
dvorana, koja nosi naslov: Sala 
Laurana, posvećena uspomeni 
našeg zemljaka. Franjo Vranja- 
nin se rodio u Vrani god. 1425. 
Mjesto Vrana je u Dalmaciji, 
nedaleko od Biograda na Moru, 
a ima svoju slavnu prošlost, jer 

su u njemu boravili papinski po- 
slanici za Hrvatsku. Vranjanin 
je svoja djela stvarao po Dalma- 
ciji, Italiji, Siciliji i južnoj Fran- 
cuskoj. Dva su mu kipa u šiben- 
skoj katedrali, a jedan relijef 
Majke Božje u franjevačkoj cr- 
kvi na Hvaru. Najznačajnija su 
mu djela na Siciliji i to u gra- 
du Palermu. Po običaju onda- 
šnjeg vremena nosio je talijan- 


sko ime: Francesco Laurana 
(odatle ime dvorane: Sala Lau- 
rana). Svojom je umjetnošću 
veoma utjecao na ostale sicili- 
janske umjetnike svoga doba, 
posebno na kipara Gaginija i na 
slikara Antonella da Messina. 

Najnovije djelo našega glav- 
nog urednika, koje znači novi 
uspjeh požeške naklade Dobre 
Štampe, našim će čitateljima do- 


nijeti mnogo vedrih časova i u 
njemu će naći zanimljiva štiva: 
očevi, koji su možda mnogo pu- 
tovali poput autora, majke, jer 
je pisano s nježnošću i toplinom, 
i osobito omladina, koja čezne 
za dalekim krajevima punim bo- 
gatstvom i ljepotom, a jedan od 
takvih krajeva je bezuvjetno u 
ovoj knjizi opisana Sicilija — 
najljepši među otocima. 


Uspomene sa svadbenih putovanja 


Srce mladenaca u Čenstohovi 


Ja sam kao djevojka jednom bila na samrti. 
Roditelji su bili zabrinuti, a i liječnici su sumnji- 
vo klimali glavom. I tada sam se bila zavjetovala, 
da ću, ako ozdravim, pohoditi jedno od svjet- 
skih Gospinih svetišta. To je doznao i moj za- 
ručnik, pa je želio, da prvi naš zajednički korak 
u život bude ispunjenje toga zavjeta. I tako smo 
odabrali glasovito poljsko svetište Jasnogorske 
Majčice u Čenstohovi. 

Na svom putu najprije smo se zaustavili u 
Beču, gdje je moj muž bio na školama, te smo 
kroz tri dana pregledali najglavnije znamenito- 
sti toga grada. A onda smo preko Češko-Slova- 
čke krenuli u Poljsku. Nismo se nigdje zaustav- 
ljali, jer smo .željeli što prije doći do cilja našeg 
putovanja. Čenstohova je lijepi grad s dosta ra- 
zvijenom industrijom. Jedan dio stanovništva 
pripada Židovima. A kako je do nedavna i taj 
kraj pripadao Rusiji, još je uvijek bolovao na 
zaostalosti u mnogom pogledu. Tako se tek ta- 
da uvodila kanalizacija u tom gradu, asfaltirale 
se ceste i vršile druge napredne tečevine. 

Samo svetište Majke Božje Čenstohovske na- 
lazi se izvan grada u vrlo slikovitom kraju, a uz 
drevni pavlinski samostan . . . S posebnim sam 
osjećajem stupala na to sveto tlo. Bio je radni 
dan, ali je svejedno moj životni drug morao s 
teškom mukom probijati put između mnoštva 
hodočasnika. Jedni su išli u dugim procesijama 
i pjevali nabožne pjesme, a drugi su se u svim 
pravcima vrzli oko šatra, koji su se tamo u ve- 
likom broju nanizali. Mi se nismo zaustavljali 


Uapisala Ljerka Mati ć 

pred tim šarolikim prodavaonicama, jer smo že- 
ljeli, da što prije dođemo u samo svetište. Val 
naroda ponio nas je sa sobom i doskora smo 
kroz rastvorena vrata mogli ugledati sveti lik 
Majke Božje sav okružen zlatnim srcima. Da, 
ima tu i svakojakih drugih darova, ali na mene 
su najaču impresiju učinila ona brojna srca. 1 
činilo mi se, kao da je sav taj pobožni narod do- 
nio pred svoju Majčicu svoja srca, puna boli i 
strepnje, puna prošnje i nade, puna velikog po- 
uzdanja i velike ljubavi. Nigdje još nije moj 
vjerski osjećaj bio tako uzbuđen, kao u tom 
mnoštvu pobožnog puka, koji se s toliko vjere 
i ljubavi moli. I ja sam se molila, i moj muž je 
molio, i nismo mogli skinuti oči od svetog Go- 
spinog lika. Znam, da je naša molitva bila uprav- 
ljena istom predmetu: sreći naše nove obitelji. 
A kad sam spustila glavu, osjetila sam pod bra- 
dom na zlatnom lančiću dodir — malog zlatnog 
srca. To je bio prvi dar moga zaručnika. I to 
sam malo zlatno srce ostavila uz mnoštvo onih 
drugih kraj čudotvornog lika Jasnogorske Maj- 
čice. To naše malo zajedničko srce . . . 

Obišli smo zajedno lijepi Križni put, koji se 
nalazi okolo svetišta, pogledali široku livadu, 
na kojoj znade i preko 200 tisuća vjernika pri- 
sustvovati sv. Misi na velike blagdane, pregle- 
dali razne znamenitosti, napisali nekoliko tu- 
ceta dopisnica — svima rođacima, znancima i 
prijateljima, nakupovali čitavu torbu uspomena 
i oprostili se od nezaboravnog svetišta čensto- 
hovske Gospe. 



Na povratku smo se zaustavili u Krakovu, 
pa opet u Beču, a zatim u svoj dom. U na- 
šem se domu još i danas na najljepšem 
mjestu nalazi sveti lik Jasnogorske Majči- 
ce. A kadgod ga pogledam, sjetim se onog 
našeg malog srca, koje smo ostavili našoj 
Zaštitnici u Čenstohovi . . . 


Lijevo: GLASOVITO POLJSKO SVETIŠTE JASNOGORSKE 
MAJČICE U ČENSTOHOVI 


■ ■ - ■ ; 


»Hrvatska majka« 

iza osnutka društva za zaštitu ženske 
obrtničke omladine 

U gotovo svim kulturnim državama 
postoje ženska društva, kojima je 
glavna svrha briga za ženski podmladak, 
koji dolazi iz sela u grad za željom da 
izuči kakav obrt i stvori temelje svo- 
joj budućnosti. Nije potrebno naglaša- 
vati, kolikim je opasnostima izvrgnuto 
takvo djevojče, koje je u svojoj po- 
štenoj naivnosti uvjereno, da oko sebe 
susreće samo ljude istoga kova, kakve 
je upoznala u svome selu i kakva je i 
ona sama. Pored ostaloga dolazi u ob- 
zir briga za opskrbu takvih djevojaka, 
jer svaki poslodavac treba i želi uzeti 
naučnicu ili naučnika, ali ili nije voljan, 
ili ne može da dade opskrbu, kakva je 
u doba razvoja potrebna naročito žen- 
skom djetetu. 

Uzmemo li pritom u obzir još i rad 
nekih »strukovnih« organizacija, koji- 
ma je glavna svrha da podmladak oi- 
narode, da iz seoske djevojke, koja bi 
kao buduća majka morala odgajati zdra- 
vi hrvatski podmladak, učine borca za 
neke internacionalne ciljeve, moramo 
uvidjeti, da je zaista skrajnje vrijeme, 
da se za naš hrvatski ženski podmladak nešto 
pozitivno učini. Hrvatski Radiša je za muški 
podmladak u tom pravcu i postigao vrijedne 
uspjehe. Potaknute iskrenom željom, da tom 
našem ženskom podmladku pomognu ne samo 
riječima nego i djelom, osnovale su zagre- 
bačke gospođe društvo »HrvatskaMajk a«, 
koja će s Božjom pomoći doista biti prava maj- 
ka sve one ženske djece, koje dolaze iz naših 
sela u grad, da nađu zaradu i da izuče obrt; 
majka, koja će toj svojoj djeci tokom vremena 
moći pružiti svoj dom, svoju zaštitu, brinuti se 




DJEVOJČICA 
Naslikao Gustav Likan 

Slika s izložbe „ Pola vijeka hrvatske umjetnosti " 

za njihov stručni i moralni napredak i nastojati, 
da ženski podmladak dobije valjanu stručnu 
spremu, da za vrijeme naukovanja ostane 
vjeran i odan svom hrvatskom narodu, te kasnije, 
da svaka takva djevojka bude dobra hrvatska 
majka, koja će i djecu odgajati u istom duhu. 

Potrebno je da svaka Hrvatica odnosno Hrvat 
pomogne rad toga društva. Mjesečni članski do- 
prinos je Din 5. 


Žene u madžarskom parlamentu 


biapisao Dr ivo Kečkeš 


Mnogima će se činiti možda nevjerojatnim, da 
u Madžarskoj i žene imaju pravo glasa. Feudal- 
na Madžarska je u tom pogledu naprednija od 
mnogih t. zv. demokratskih država. Žensko pra- 
vo glasa je i u Madžarskoj ograničeno samo na 
najvrednije. Tako pravo glasa imaju žene, koje 
su svršile barem 4 razreda srednje škole, ili ima- 
ju samostalno zvanje, ili imaju barem 4 djece 
i slično. 

Madžarske žene imaju u parlamentu tri svoja 
narodna zastupnika. U redovima vladine stranke 
radi simpatična vlastelinka Melczer Lila, koja 
uza svu svoju političku djelatnost dospije na 
odgoj dvojice sinova i jedne kćeri, a k tomu još 
sama upravlja svojim posjedom od 2400 jutara. 
Gđa Melczer sama vodi svu svoju koresponden- 
ciju, a njezine intervencije su u Madžarskoj već 


poslovične. Tako je u 
zadnje dvije godine 
posredovala kod vla- 
sti u najrazličitijim 
pitanjima svojih iz- 
bornika u 3000 sluča- 
jeva. Kako ženske 
molbe svuda imaju 
prednost, to su i te 
(Svršetak na str. 69 j 

Desno: ALBANSKA KRALJICA 
GERALDINA, BIVŠA MA- 
DŽARSKA GROFICA, PO- 
ZDRAVLJA RADIO- SLUŠAČE 
KOD OTVORENJA PRVE 
ALBANSKE RADIO-STA NIČE 
U TIRANI 

CRNI DVORAC 


FRANCUSKI NAPISALA M. DELLY - PREVODI ZLATA L. P 


Vrlo jednostavne vrste jela bile su poslužene 
u dragocjenom i starinskom porculanu. Tri su 
sobara išla šutke oko stola, na kojemu se sjala 
sjajna srebrnina. Stari vojvoda uza sve svoje 
boli i svoju osamljenost sačuvao je sjaj prošlih 
vremena, pa i ponešto njegovog živahnog i ose- 
bujnog humora, kao što je pokazao razgovor, 
koji je s posebnim raspoloženjem vodio s go- 
spođom Vaulan i s barunicom. Vrlo je često 
bacao pogled prema Gislanu. A Gislano je po- 
mnjivo slušao i sve se u svom srcu pitao, zašto 
ga onaj neotesani dječak, što sjedi uz gospođu 
Van Hottem, uvijek gleda ispod toga oka i namr- 
gođeno . . . 

Kad je svršila večera, gospođa Vaulan se opro- 
sti od vojvode i od njegove pastorke: bila je vrlo 
umorna, pa se žurila da nađe odmor i samoću 
u svojim odajama. 

Na znak gospodara dvorca jedan je sluga po- 
vede kroz hodnike, koje ona još nije poznavala. 

I dok su prolazili ispred nekog svoda, koji je 
bio obavit polusjenom i koji je zastalno bio ulaz 
u hodnik za poslugu, gospođa Vaulan opazi na 
čas neko neobično priviđenje: ženu posve tamne 
puti ovijenu u svijetlu tuniku. Dvije crne zjene 
uperiše se u mlađu ženu i njezino dijete, a zatim 
priviđenje nestane u tamnoj dubini svoda . . . 

U odajama gospođe Vaulan, koje su bile u 
potpunom mraku, nije bilo ništa spremljeno. 
Iza duge zvonjave zvončićem napokon se pojavi 
sobarica, koja je uobičajenim načinom nizala 
čitavo brdo izvinjavanja, pa se s mudrom spo- 
rošću dala na uređivanje sobe svoje nove go- 
spođe i njezinog sina. 

»Mamice, ova mi se Bertina baš ni najmanje 
ne sviđa,« povjeri se Gislano svojoj majci. »A 
sin one plave gospođe uvijek je namrgođen; zar 
ne, mamice?« 

»Možda je bolestan, zlato moje. Trebat će, 
da budeš ljubazan i susretljiv prema njemu. 
Sada, Gislano moj, izmoli svoju molitvu i moli 
Isusa, da uvijek napreduješ u dobru, pa da te 
vojvoda mnogo zavoli.« 

U svojoj je duši mlada žena mislila, da dje- 
čaku zbog njegove privlačljive naravi ne će biti 
teško osvojiti vojvodino srce. Već je za vrijeme 
večere opazila, da se starčeve oči s užitkom 
zaustavljaju na dječaku, koji je tako dobro pred- 
stavljao čitav svoj rod. A kad mu je mali s mno- 
go poštovanja zaželio laku noć, starac ga je 
podigao na ruke i utisnuo kratki cjelov na nje- 
govo lijepo čelo uokvireno plavim uvojcima . 

3. NEVIDLJIVI PROTIVNIK 

Jest, gordo srce vojvode od Saillesa bilo je 
pobijeđeno od plavog dječaka, koji je u sebi 
ujedinio ponosne crte obitelji Mornelles i ne- 
obični čar i ljupkost Antonijete D’ Erques. 


Došljaci nisu dakle morali upotrijebiti nika- 
kvo nastojanje, da osvoje vojvodino srce; to 
se dogodilo odmah na početku i to spontano. Iz 
te nenadane i potpune simpatije nastao je za 
mladu gospođu početak mnogih teških briga. 
Dva dana iza njezina dolaska u dvorac izjavio 
joj je vojvoda Rinaldo, da će uprava kuće preći 
iz ruku gospođe Van Hottem u njezine. Ona se 
tome usprotivila, ali je starac bio nepopustljiv. 

»Vi ste majka mojeg nasljednika, i ova vam 
služba po pravu pripada. Uostalom Kornelija 
je vrlo razborita žena, pa se ne će zbog toga 
srditi.« 

I doista barunica je svoju vlast predala s naj- 
većom susretljivošću i sutradan je njezina so- 
barica sa Jave donijela u odaje gospođe Vau- 
lan sve ključeve dvorca. Tu su ženu sa Jave, 
koja je bila Petrova dojkinja, naši putnici prvu 
vidjeli u polusjeni one večeri, kad su stigli. 

Tako se mlada udovica odjednom našla na 
čelu one vrlo uvažene kuće. Dobar tok posluži- 
vanja, koji je već od davnih vremena bio uve- 
den, morao se bez poteškoća nastaviti, pa i pod 
vodstvom nove ruke. Ali naprotiv rađale su se 
neobične i nenadane zapreke na svakom kora- 
ku, i to zbog zgoda od nikakve važnosti. 

Posluga se prividno činila, da sluša naloge 
gospođe Vaulan . . ., no mlada se gospođa brzo 
dosjetila, da j ne slušaju, i osjećala je prisut- 
nost neke neznane moći, koja sapinje njezin au- 
ktoritet. 

One nepažnje, koje su je zapanjile pri njezinu 
dolasku, a u kući, koja je imala tako dobro 
uvježbanu služinčad, ponavljale su se vrlo često. 

I to nesamo naprama njoj, nego i naprama voj- 
vodi od Saillesa, koji se jednoga dana zbog toga 
i potužio, dok je igrao uobičajenu partiju rohi- 
sta s gospođom Vaulan i barunicom. 

»Uvjeravam vas, dragi striče, da sam zbog to- 
ga vrlo ojađena,« reče mlada gospođa crvena 
od zbunjenosti, »ja doista ne znam, čemu da pri- 
pišem ovaj nemar! Možda moje naredbe dobro 
ne shvaćaju . . .« 

»Ja mislim, Antonijeto, da ste vi odveć blagi. 
Sve ovakve trebe držati u strogosti. Hajde, haj- 
de, nemojte se uznemirivati zbog ove moje male 
opaske.« 

Ali je sve išlo iz zla u gore, i posluga je u 
dvorcu Sailles sve to više zastranjivala uza sva 
nastojanja siromašne Antonijete. 

Šta da se radi proti otporu, koji nije otvoreno 
izražen, ali koji tu nijemo leži? 

Ona se nije usudila da pita pomoć gospođe 
Van Hottem. Barunica, koja je bila uvijek jed- 
nako susretljiva, držala se povučeno i hladno, 
te se činilo, da je to oznaka njezina karaktera. 
Gospođa Vaulan nije ju vidjela nego za vrijeme 
obroka i uveče, kad su. igrali s vojvodom. Ona 

se inače zadržavala u svojim odajama ili se še- 
tala sa sinom u vrtu. Njezino je vladanje bilo 
doista na mjestu. 

Katkad se Antonijeta tjeskobno pitala, nije li 
možda ta strana žena uzrok otpora, koji je 
okružuje. Pa ipak joj se činilo, da barunica ne- 
ma više nikakve veze sa služinčadi. Akelma, ba- 
runičina sobarica sa Jave, posve je sama obav- 
ljala poslugu svoje gospodarice, i gospođa je 
Vaulan nije nikada vidjela da bilo s kime raz- 
govara. 

Sve te domaće brige bile su težak teret za mla- 
du ženu, koja nije našla nikakvu razonodu u 
monotonom životu dvorca Saillesa . . . Zbog 
smrtnih slučajeva, koji su ga zadesili jedan za 
drugim, vojvoda je Rinaldo zanemario odnose 
sa susjedima iz okolice, a i gospođa Van Hottem 
bila je vrlo sklona samoći. Tako gospodi Vaulan 
nije preostajalo drugo utočište, nego da se šeće 
po vrtu, koji je na sreću bio vrlo velik. 

Za gospođu su Vaulan bili sretni samo oni ča- 
sovi, u kojima se brinula za svoga sina. Pou- 
čavala ga je u čitanju, i dječak je vrlo brzo na- 
predovao. Zdravi zrak, koji je udisao, vrlo mu 
je pogodovao, pa je svakoga dana postajao 
sve to dražesni j i. 

Vojvoda ga je često zvao k sebi, zabavljao 
se slušajući njegove razgovore i uživao je gle- 
dajući ga, kako sjedi u velikim naslonjačima s 
visokim nasloncem sa grbom. A bio je tako 
lijep i tako aristokratskog izgleda, kad je paž- 
ljivo listao knjige sa slikama ili milovao starog 
španjolskog psa Midu, koji je bio vjeran lova- 
čki drug Gerarda Mornellesa, sina vojvode Ri- 
nalda. Nije bilo- teško opaziti, kako je dječak 
posve osvojio starog poštenjaka. Vojvoda je 
izgledao manje zatvoren, a njegova je hladna 
i gorda fizionomija uvijek bila ozarena zrakom 
radosti, kad se pojavio dječak . . . Gislano je 
uživao mnoge pogodnosti, ali ih nije zloupotre- 
bljavao, jer mu je njegova majka, iako je bio 
malen, znala utuviti načela skromnosti. Strog i 
doista čudan odgoj, koji mu je ona dala, i bri- 
žne pažnje, s kojima ga je okruživala, prido- 
nosili su zajedno s njegovim čarom i s njego- 
vom inteligencijom, da se pojača prema njemu 
naklonost vojvode od Saillesa. 

Zima je prebrzo došla. U velikim monumen- 
talnim kaminima gorjela su bez prestanka či- 
tava debla. Vojvoda, kojega je pograbila ko- 
stobolja, nije više izlazio iz svoje sobe. Go- 
spođa Vaulan i Gislano, barunica i njezin sin 
naizmjence su mu pravili društvo. Bolovi su či- 
nili starca, da je postao srdit i opor. Jedini je 
Gislano uspijevao da ga malko razveseli. 

Poteškoće u kućnim brigama nisu prestajale 
za gospođu Vaulan . . . Postojalo je nešto ne- 
vidljiva, što je na tajanstven način poništavalo 
sva njezina dobronamjerna nastojanja. 

Oko prvih dana prosinca — za vrijeme šet- 
nje u vrtu sa sobaricom Bertinom — Gislano se 
prehladio. Prehlada se pretvorila u bronhijalni 
katar, pa je dječak morao ostati u krevetu. 
Dok je trajala vrućica, gospođa Vaulan nije ga 

niti načas ostavljala. Noći je provodila u polu- 
snu slušajući umorno dječakovo disanje, uvijek 
pripravna da pritrči k njemu, kad počne kaš- 
ljati . . . Napokon mu je bilo dosta bolje, pa se 
mlada gospođa smirila i opet nastavila da bdije 
nad kućom. A ta joj je dužnost postajala sve 
teža, jer ju je okruživala neobična zlovolja. 
Sada je mogla spavati za vrijeme noći. Njezin 
je mališan mirno počivao u svojoj sobi, koju 
su dobro ugrijali preko dana, a koju je uveče 
ona sama zatvarala, kako bi bila sigurna, da je 
sve u redu. 

Jedne noći ona se odje- Sđ KSUk . 

dnom probudi. Neobičan 
zvižduk odjekne kroz tiši-' 

Dob ar tek 

Okrugljice od mrvica. U dobro 
promiješanu žlicu masti dodamo jed- 
no jaje, nasjeckanog peršunova li- 
šća, malo papra, soli, pol namočene 
žemlje i toliko mrvica, da bude tvrdo 
tijesto. Od toga pravimo rukorn male 
kuglice, koje kuhamo u juhi. 

Žličnjaci od jetara. Dobro izmije- 
šamo malo masti. Dodamo jedno ja- 
je, nasjeckanog peršunova lišća, isko- 
sanog luka, malo češnjaka, papra, 


Kuhinjski kalendar 

Siječanj 

Srijeda 

25 

Objed: Juha od špinata. Krumpir 
s jetrenim kobasicama. (St. Andrić 
»Jela od krumpira« str. 6). 
Večera: Krpice sa šunkom. 

Četvrtak 

26 

Objed: Juha od telećih kosti. Sar- 
ma. Naduvak od rezanaca. 

Večera: Ploške od krumpira u 
tijestu za palačinke. 

Petak 

27 

Objed: Riblja juha. Kuhana riba. 
Savijača s kupusom. 

Večera: Meko kuhana jaja. Ja- 
buke. 

Subota 

28 

Objed: Juha od rajčice. Kotleti 
od krumpira i sušenog mesa (»Jela 
od krumpira« str. 9.) s kompotom od 
brusnica. 

Večera: Narezane krvavice na 
octu i luku. 

Nedjelja 

29 

Objed: Juha od rajčica sa žli- 
čnjacima od brašna. Bečki odresci s 
restanim krumpirom i kiselim kra- 
stavcima. Orehnjača. 

Večera: Hladno meso od objeda 
sa salatom od krumpira. 

Ponedj. 

30 

Objed: Juha od graha. Ričet i ku- 
hano sušeno svinjsko meso. 

Večera: Rezanci s krupicom i 
malinovim sokom. 

Utorak 

31 

Objed: Juha od moždana sa 
okrugljicama od mrvica. Štruklji. 
Večera: Francuski krumpir. 

Srijeda 

1 

Objed: Govedska juha sa žličnja- 
cima od jetara. Kuhana govedina, re- 
stani krumpir i umaka od rajčica. 

Večera: Žličnjaci s jajima i ze- 
lena salata. 

Četvrtak 

2 

Objed: Juha od krupice. Maka- 
roni sa svinjetinom na talijanski na- 
čin. 

Večera: Drobljenac od krupice s 
kompotom ili malinovim sokom. 

Petak 

3 

Objed: Juha od leće. Valjušci od 
krumpirova tijesta s prženim mrvica- 
ma. 

Večera: Palačinke punjene špi- 
natom i zelena salata. 

Subota 

4 

Objed: Juha od svinjetine sa kr- 
picama. Kuhano svinjsko meso, vari- 
vo od kiselog zelja. 

Večera: Čaj, kruh, putar i nare- 
zak. 


soli, namočenih mrvica i zdrobljenih, 
nasjeckanih jetara. Ostavimo tijesto 
da četvrt sata stoji, onda pravimo 
žličnjake, koje ukuhamo u juhu. 

Makaroni s ipesom na talijanski na- 
čin. Malo veću glavicu crvenog luka 
sitno skošemo i dademo 41 a mast, da 
se peče, tako dugo, dok luk ne uve- 
ne. kg svinjskog mesa sameljemo 
na stroju i dademo na luk, te dinsta- 
mo dugo bez dolijevanja vode. Kad 
dobro požuti, dodamo paprike, pa- 
pra, soli, žlicu konzerve od rajčice i 
podlijemo s malo juhe, ili vode. Pu- 
stimo još malo na peći, da prokipi, 
onda odmaknemo. — Međutim sku- 
hamo V 2 kg makarona, smiješamo 
ih s mesom i pustimo da pola sata 
stoje u toploj pećnici. Z. 

Malo mode 

NOVI NAĆIN ČEŠLJANJA 

Poslije kratko rezane kose i dje- 
čačkih frizura došle su u modu ko- 
vrčice, koje su padale po vratu. Ali 
kako moda traži promjenu ne samo 
u odijevanju, nego i u načinu če- 
šljanja, to se je pošlo novim putem. 
Diktatori mode potražiše uzore u 
predratnoj modi ne samo u odije- 
vanju, nego i u načinu češljanja. Li- 
nija žene i odijevanje postaju sve 
ženstveniji, a ovaj novi način če- 
šljanja to upotpunjuje. 

Po najnovijoj modi sva se kosa 
češlja prema gore, a kovrčice se ne 
nalaze više na vratu, nego na vrh 
glave. Za večer za kazalište i pleso- 
ve se kosa ukrašava cvijećem, če- 
šljevima i sjajnim kopčama od pra- 
vih ili umjetnih briljanata. Po ovom 
novom načinu češljanja uši su pot- 
puno otkrivene, a i čelo je posve 
slobodno. Žena doista dobiva potpu- 
no nov izgled, ali moramo upozoriti 
da ove frizure pristaju dobro samo 
onim ženama koje imaju pravilne 
crte lica, svježu put, lijep vrat i male 
uši. Parižanke su oduševljeno prihva- 
tile nove frizure, dok Amerikanke i 
dalje nose lepršavu frizuru. I kod nas 
se već vidi dosta žena koje češljaju 
kosu po najnovijem diktatu mode. 

Kako nove frizure potpuno mije- 
njaju izgled glave, to je i oblik še- 
šira ove godine posve drugačiji. Ve- 
ćinom su šeširi nagnuti prema na- 
prijed, a ukrašeni su nojevim per- 
jem, dok kod nekih modela koprena 
prekriva cijelo lice. Stražnja strana 
glave je potpuno otkrivena i zato 
ovome dijelu glave treba obratiti po- 
sebnu pažnju. Međutim prednost da- 
našnje mode jest u tome, da je ona 
raznolika i svatko može izabrati ono 

što mu pristaje. Kao što se još vide 
»role« i kovrčice koje pokrivaju 
vrat, tako se isto nose i šeširi s 
obodom koji je okrenut prema gore. 
Takvi šeširi otkrivaju cijelo lice, a 
nagnuti su prema otraga. Nose se i 
male tokice, kao i dražesne pletene 
kapice koje osobito lijepo pristaju 
mladim djevojkama. A i »kloš« šeširi 
su isto moderni. Boja šešira je ra- 
zličita. Najviše se nose modri šeširi 
u svim nijansama, zatim šeširi u boji 
lišća koje opada, ali izgleda da zi- 
mi i opet prevladavaju crni šeširi. 

NOVI OGRTAČI 

Glavna zimska briga u pogledu 
odijevanja kod sviju nas jest zimski 
ogrtač. On pretstavlja veliki izdatak 
za svakoga. Kad se odlučite naba- 
viti novi ogrtač, izaberite dobar ma- 
terijal koji ćete moći nositi nekoliko 
godina. Pazite da je i naličje vunene 
tkanine lijepo, da ogrtač mognete na- 
kon nekoliko godina preokrenuti. 
Na taj način ćete uštediti dvostruko. 

Moderni zimski ogrtači imaju žen- 
stvenu liniju. Vitke visoke žene mo- 
gu izabrati ogrtač sa širokim ru- 
kavima, bogato ukrašen krznom, koji 
je u struku nabran, dok će za pu- 
nije žene biti bolje da izaberu jed- 
nostavniji kroj ukrašen samo krzne- 
nim ovratnikom. Liniju čini vitkijom 
ogrtač, koji se kopča po sredini, te je 
u struku neprimjetno stegnut. Naj- 
modernija boja ne samo za ogrtače, 
nego i za haljine jest crna. Ali tko ne 
voli crnu, može izabrati i koju dru- 
gu tamnu boju. Tamno-plava je uvi- 
jek moderna, elegantna i mladolika. 
Smeđa u tamnim tonovima isto se 
mnogo nosi. Ali radi kontrasta ta- 
mnim bojama nosit će se ove godine 
mnogo športski ogrtači u srebrno-si- 
voj boji. A. Kaić 

Zdravlje 

CIJEPLJENJE PROTIV ZARAZNIH 
BOLESTI 

Liječnička je znanost postigla naj- 
veće uspjehe u borbi sa zaraznim bo- 
lestima. Nije tome davno, što su ci- 
jele pokrajine opustjele uslijed ha- 
ranja zaraznih bolesti, kao što su: 
crne kozice, kuga, kolera, difterija i 
t. d. Danas toga nema više. Zarazne 
bolesti stegnute su pod strogu kon- 
trolu. U čitavom svijetu nastoji se 
predusresti širenju zaraznih bolesti 
pomoću zaštitnog cijepljenja. I kod 
nas je već davno uvedeno obvezatno 
cijepljenje protiv crnih kozica kod 
sve djece u prvoj i osmoj godini ži- 
vota, i nijednoj majci ne pada na pa- 
met, da se buni protiv toga. U Ma- 
džarskoj je uvedeno obvezatno cije- 
pljenje protiv difterije kod djece u 2. 
i 6. godini života. U Francuskoj se 
cijepi sva novorođenčad s BCG baci- 
lima protiv sušice. Uspjeli su odlični 
osobito kod onih obitelji, gdje rodi- 
telji boluju od sušice. Svuda se udo- 
maćilo cijepljenje protiv tifusa naro- 
čito za vrijeme jačih zaraza. Cijeplje- 
nje protiv bjesnoće kod ugriza bije- 
snog psa, protiv tetanusa kod neči- 
stih rana postalo je općim dobrom či- 
takvoga kulturnog svijeta. 

Dr. Ivo Kečkeš 

Ručni r$d 

Kačkana bluza 
s kratkim rukavima 

. Potrebno nam je 170 grama 
Irlandskog konca ili tanke vuni- 
ce, sedam gumbi i jedna kačka 
lica. 

LEĐA. Počnemo plesti leđa 
tako, da načinimo lančić od 200 
očica i jednu očicu da možemo 
okrenuti radnju. U prvom re- 
du radimo kratke štapiće. Tako 
napravimo u svemu tri reda. U 
četvrtom počnemo raditi uzo- 
rak. Ubodemo tri kratka štapića, 
onda napravimo 5 očica u zrak, 
preskočimo pet lančića, ubodemo 
u 6 očicu lančića, učinimo 3 
kratka štapića, 5 očica u zrak i 
t. d. Na kraju reda treba svršiti 
sa tri kratka štapića. U slijede- 
ćem redu ubodemo tri kratka 
štapića u ona tri iz prošlog reda 
i dalje radimo jednako, sve dok 
nam radnja ne bude 26 cm du- 
gačka. Onda načinimo izrez za 
rukav tako, da sa svake strane 
izostavimo 16 očica. Dalje ple- 
temo posve ravno. U visini od 
40 cm počinjemo završavati ra- 
me, tako da u svakom redu ple- 
temo po 8 očica manje. Tako u 
pet redova, a onda završimo. 

PREDNJA LIJEVA POLOVI- 
CA. Načinimo lančić od 156 oči- 
ca i još jednu očicu, da zapo- 
čnemo drugi red. Napravimo 
tri reda kratkih stupića, u če- 
tvrtom redu napravimo 12 stu- 
pića, a onda dalje uzorak: 5 
lančića u zrak, tri kratka štapi- 
ća, 5 lančića u zrak i t. d. Red 
završimo s tri kratka stupića. U 
slijedećem redu točno kao u 
prošlom iznad tri stupića iz pro- 
šlog reda, 3 nova stupića, iznad 
12 stupića napravimo opet 12 
stupića. Kada nam je radnja 26 
cm dugačka, počnemo da radi- 
mo izrez za rukav. Najprije iz- 
ostavimo 8 očica, onda u sva- 
kom redu po 1 očicu, kad idemo 
i naprijed i natrag, sve dok ne 
ostane 16.5 cm širine. Oko iz- 
reza se uvijek s tri kratka stu- 
pića završi, makar i manje lan- 
čića u zrak napravimo. Kada 
nam je radnja 38 cm dugačka, 
počnemo raditi izrez oko vrata. 
Najprije ostavimo 20 očica, a 
poslije u svakom redu po 1 oči- 
cu, kad idemo i naprijed i na- 


trag. Kad ostane 10 cm širine, ra- 
di se ravno naprijed. Kad nam 
je radnja 43 cm dugačka, poči- 
njemo rame završavati — isto 
kao i na onom dijelu od leđa. 

Kad smo svršili, uzet ćemo 
gumbe, prvi ćemo prišiti dolje 
na drugom redu pojasa, a ostale 
ćemo porazmjestiti tako, da bu- 
du u jednakom razmaku. 

DESNU POLOVICU radimo 
isto kao i lijevu, samo moramo 
da učinimo rupice za gumbe — 
na vrpci, koju činimo od 12 stu- 
pića. Rupice se rade ovako: Od 
kraja učinimo 4 kratka stupi- 
ća, 4 očice u zrak, preskočimo 
4 očice lančića, ubodemo u 5 
očicu, načinimo 4 kratka stu- 
pića i radimo dalje uzorak. 

RUKAV. Učinimo lančić od 
155 očica. Odmah radimo uzo- 
rak. Kada smo načinili 10 cm du- 
gačak rukav, počnemo zaoblji- 
vanje ostavljajući 1 očicu u sva- 
kom redu. Tako radimo 7 cm. 
Onda ostavljamo sa svake strane 
po 1 očicu, kad idemo i naprijed 
i natrag. Završimo rukav, kad 
je radnja 24 cm dugačka. 

OVRATNIK. Načinimo lančić 
dugačak 55 cm. Napravimo 3 re- 
da kratkih stupića. U četvrtom 
redu radimo 7- cm kratkih stu- 


pića, onda započnemo obliko- 
vanje ugla tako, da preskoči- 
mo dva puta po 1 kratki stupić. 
Na drugom kraju isto tako od- 
mjerimo 7 cm od kraja, pre- 
skočimo 2 puta po 1 kratki šta- 
pić, i onda radimo još tih 7 cm 
kratkih stupića do kraja. U sli- 
jedećem redu radimo isto kao u 
prošlom. Iznad onih preskoče- 
nih kratkih stupića opet preska- 
čemo 2 puta po 1 stupić. 

Sada imamo oblikovani ovrat- 
nik, pa ćemo početi raditi uzo- 
rak u jednom uglu tako, da ide- 
mo od jednog ugla do drugog, 
okrenemo ručni rad, kačkamo 
opet natrag i završavamo red 
uvijek učvršćivanjem po strani u 
vrpcu od kratkih stupića. Tako 
radimo, sve dok nismo došli do 
najgornjeg stupića vrpce, onda 
završimo radnju jednim redom 
kratkih stupića. 

Preostaje nam još da učinimo 
MANŠETE. Izmjerimo debljinu 
ruke i načinimo tako dugi lan- 
čić. Radimo kratke stupiće. Man- 
šete moraju biti široke kao po- 
jas. Kada smo ih svršili, priši- 
jemo ih na rukav. Spojimo pred- 
nje dijelove s leđima, ušijemo 
rukave, prišijemo ovratnik i na- 
ša je bluzica gotova. Z. L. P. 

Za Vašu zabavu 


Roman sreće i ljubavi 


Naši prošlogodišnji pretplatnici 
još su pod dojmom romana »Sit- 
na Sreća«, koji je »Obitelj« doni- 
jela. Kad je roman izašao kao po- 
sebna knjiga s prekrasnom omot- 
nom slikom, pročitavši ga na du- 
šak napisao nam je mladi pjesnik 
Vinko Kos ovo o tom romanu. Po 
njegovoj želji objavljujemo to na- 
šim. čitateljima, pa makar i oni- 
ma, koji su roman čitali u »Obi- 
telji«. 

Svijetli optimizam, odraz kr- 
šćanskog duha jedne obitelji, 
koju pisac opisuje u romanu 
»Sitna sreća«,* dražesne nas se 
doima i iznenađuje svojom to- 
plinom, vodi lijepim stazama obi- 
teljskog života, na kojima cva- 
te ljubav i sreća. Nema u tom 
romanu velikih zapletaja, nema 
tragičnih scena, nego začudo sve 
zapreke, koje se samo zagroze 
od vremena do vremena mladom 
bračnom paru, nestanu odjed- 
nom, i pričanje teče dalje kano 
rijeka što prošavši manje vodo- 
pade nastavlja kroz cvjetnu ra- 
vnicu svoj tihi, mirni tok. 

Radnik i radnica, Milko i Ani- 
ca, mladi, ispod tridesetgodišnji 
supruzi uštedili su nešto novaca 
i za taj novac kupuju izvan gra- 
* Dr Velimir D e ž e 1 i ć, sin: 
»Sitna Sreća«, roman. Izdala Knjiž- 
nica Dobrih Romana, Zagreb. Za naše 
čitatelje stoji 20 Din. 


da mali komadičak zemaljske 
kugle, gdje misle sagraditi svoju 
kućicu. Velika ih radost često 
puta vuče na taj njihov posjed 
i tamo kao na cilju svojih sno- 
va i čežnje provode na granama 



DR VELIMIR DEŽELIĆ, SIN 

bresaka nezaboravne časove. 
Jednoga dana stajala je na tom 
komadiću zemlje malena, neo- 


žbukana crvena kućica. Pojavile 
se boli i utruđenost na Anici, ali 
te boli će koje su preteče obitelj- 
ske radosti. Kad će Milko otići u 
tiskaru na rad, ne će barem Ani- 
ca biti kod kuće sama, nego će 
imati jedan glasić pokraj sebe, 
koji će joj samoj izvan grada 
ispuniti duge trenutke rada svo- 
jim tepanjem: — mama, mama. 

To je pjesma, koja bi mogla 
mnogu radničku obitelj zani- 
jeti i pokrenuti u njoj novih 
poleta za izgradnju novih teme- 
lja na kršćanskim načelima. Do- 
gođaj je istinit, život ga je pi- 
sao i piše ga još sada, pa je 
radi toga to još simpatičnije. 
Siguran sam, kad bi za tu knji- 
gu saznale periferije i sela, a i 
centrumi, postala bi im draga 
knjiga na obiteljskom stolu i bi- 
la bi čitana svake subote, kao 
ugodan odmor i razonoda, a i do- 
bra savjetnica. 

Nisam odavna čitao roman, 
koji bio tako vedar, tako privla- 
čiv, kao što je »Sitna sreća«, a 
to će i svaki drugi osjetiti. 

Muž nastoji razumjeti ženu, 
žena muža, sve rješavaju u hu- 
moru. Lijepo, dražesno, istinito. 

Vinko Kos 


Roman žrtve i samoprijegora 


Argentina se dugo nije afir- 
mirala u svjetskoj književnosti, 
a tek u zadnje vrijeme stvorena 
su u njoj djela, koja su prešla 
njezine granice. Na prvom mje- 
stu stoji među njenim piscima 
Manuel Galvez. Ime i prezime 
mu svjedoči, da je potomak 
španjolske porodice. Argentinu 
su naime osvojili Španjolci iz- 
među godina 1508 — 1537. i oni 
zauzimaju još i danas veliki pro- 
cenat njezinih stanovnika. U toj 
žitnici svijeta imade još mno- 
go suhih, gotovo propalih pre- 
djela. Tipične su za Argentinu 
t. z. pampe, veliki travnjaci, pa 
je Galvez napisao i jedan ro- 
man, koji je nazvao »Pampe«. 

Galvez je kao nijedan pisac 
uronio u dušu svoga naroda, u 
dušu svoje domovine. 

Osobito je dobro uočio odnos 
današnjeg svijeta prema njego- 
vim duhovnim pastirima — sve- 
ćenicima. Znao je za veliko ne- 


razumijevanje, kojima se taj 
stalež susreće i to ga je boljelo 
ne možda toliko kao vjernika, 
već kao čovjeka. Romanom »Ve- 
lika Srijeda«* želi pokazati lju- 
dima, kako su često puta kri- 
va potvaranja na taj teški i od- 
govorni položaj svećenika. Kao 
glavno lice tog romana je uzeo 
debelog oca Eudosia. Svijet je 
u njegovoj ugojenosti gledao 
materijalistu. Nepoznat je nje- 
gov skromni život, bičevanje, 
trapljenje, a tek rijetki znadu, 
da najveći dio vremena provodi 
u ispovjedaonici, koja je nje- 
gova duševna klinika, a na bro- 
ju »pacijenata« bi mu mnogi 
mogli zavidjeti. Pravi je majstor 
duša. On pati s dušama, bori se 
s njima, a mučen napastima i 
slabostima morao je ostati sve- 

* Manuel Galvez: »Velika Sri- 
jeda«, roman, Izdala Knjižnica Dobrih 
Romana, Zagreb. Za naše čitatelje 
stoji 20 Din. 


ćenik s ljubavi za duhovne i tje- 
lesne potrebe vjernika. 

Kroz sve to zbivanje provlači 
se nit ljubavi jedne žene, jedi- 
ne, koju je otac Eudosio u ži- 
votu ljubio. Ona je i posljednja 
njegova pokajnica Za nas »Ve- 
lika Srijeda« ima osobito zna- 
čenje, jer pred par godina je 
izdan Vilovićev »Majstor duša«, 
gdje je pisac karikirao svećeni- 
ka i njegovo selo prema recep- 
tu Freudove psihoanalize. Tomu 
može pisac zahvaliti, da u »Maj- 
storu duša« nije postigao ni svoj 
prosječni književni izraz. 

U »Velikoj Srijedi« ima po- 
tresnih mjesta, ali dokumenti- 
ranih. Plastično pričanje zbilje, 
koja se dogodila i koja se do- 
gađa, bit će za svakoga zanim- 
ljivo. »Velika Srijeda« je do- 
kaz visokog stupnja argentin- 
skog romana i zaslužuje da bude 
najodličnije primljena od čita- 
telja. Ivo S o k a č 

Veselica pri mesečini 


Sredi lepe vrtne steže 
nekaj boca — ■ beži, 

Pri prelepoj mesečini 
zestali se ježi. 

Ovdi mlada ježevica, 
»partner« sused jež, 

Tancali su, hopsali su, 
bili jako »feš«! 

Stari ježek harmoniku 
tako vešto sviral, 

Da je s milja svoje glazbe 
uprav »triumfiral«! 

I Bog zna, kak još na dugo 
ta bi slava tekla, 


Riječi i slike od Zorke Sever 



Da iskusna stara ježka 
nije ovo rekla: 

»Cucek laje, poslušajte, 
kak se glasno čuje, 

On je borme ljetnih nogu, 
»Cifrič« za čas tu je! 

Žurite se za vremena, 
da stignemo na metu, 

Dok nas mrski ovaj cucek 
ne ugrize za petu!« 

Utihnu! je ples i svirka, 

Jež glazbalo spravi, 

Si za časek nestali su 
Vu mekanoj travi. 


Dobro ga Je uredio 


Engleski lord Darmouth bijaše oduševljen, a 
i vješt rvač. To mu je bila golema strast. 

Jednoga je dana čuo o neobičnoj tjelesnoj 
snazi nekoga kovača u jednom mjestancu izme- 
đu Glasgowa i Edinburga i odluči, da se sam o 
tome uvjeri. Krene na put i odjaši pred kovač- 
nicu čuvenog atlete, da ondje sjaši i da uvede 
svoga konja kroz ogradu. 

»Što izvolite?« zapita ga kovač uslužno. 

»Dragi prijatelju,« odvrati lord, »ja sam do- 
šao čak iz Londona jedino radi vas, da vidim, 
tko je od nas dvojice jači.« 


»Ako ne želite ništa drugo,« kovač će mu: 
»onda ćemo to odmah lako ustanoviti.« — Uhvati 
lorda oko pasa, a da se baš nije odviše napregao, 
i u visokom luku prebaci ga preko ograde na 
drum. 

Nakon što se Darmouth nešto sabrao, odšepa 
polako opet do ograde. 

»Što još želite?« upita ga kovač smiješeći se. 

»Molim vas, da i moga konja prebacite za 
mnom, da uzmognem kući odjašiti.« 


Žene u madžarskom parlamentu 

(Svršetak sa strane 63.) 


intervencije u 60% bile uspješne. Priča se, 
da su kod izbora gđe Melczer odlučnu riječ 
imale žene, koje nijesu htjele dati svojim mu- 
ževima objed sve dotle, dok nisu odglasali po 
želji svojih životnih drugarica . . . 

Druga narodna zastupnica je gđa Toperczer. 
Ona je član kršćanske gospodarske stranke. Stu- 
dirala je filozofiju i povijest, a smisao i volju 
za politiku baštinila je od svog oca, koji je ta- 
kođer bio narodni zastupnik. Gđa Toperczer po- 
litizira od g. 1920. Udata je te sama odgaja svo- 
je troje djece. Nije feministkinja. Često nagla- 
šuje, da žena nije dorasla za svako zvanje, ali u 
nekim strukama je žena sposobnija od muškar- 
ca. Mnogo se bavi socijalnim pitanjem, a naro- 
čitu brigu posvećuje neuposlenoj mladeži. 

Najglasnija narodna zastupnica jest Kethly 
Ana, član socijalno-demokratske stranke. Odra- 
sla je u velikoj bijedi i to ju dovelo k socijali- 
stima. Svršila je 4 građanske škole, a zatim je 
postala privatna činovnica. Otac joj je bio tram- 


vajski kondukter, pa se ona morala brinuti već 
od ranog djetinjstva za devetero braće i sestara. 
Nije se nikada udavala, jer za to nije imala vre- 
mena. Svojim nastupom i mišljenjem to je pra- 
va »plava čarapa«. Čita mnogo, radi u radničkim 
sindikatima, a u parlamentu govori i odviše. 
Inače se dobro slaže sa svojim zastupničkim ko- 
legicama. Često se čuje primjedba, kako se so- 
cijalistkinja Kethly bolje oblači od svojih kole- 
gica iz građanskih stranaka . . . 

To je kratak prikaz ženskog političkog troli- 
sta u madžarskom parlamentu. Sve tri zastupni- 
ce su simpatične, inteligentne i ozbiljne žene. 
Muškarci razlitičih političkih stranaka stoga ra- 
do priznaju, da te tri žene nisu na odmet ma- 
džarskom parlamentu. 


Glumu o mučeničkoj smrti najvećega Hrvata 14. v. na- 
pisao je Antun Matasović pod naslovom: 

»DAJ, DA DOĐE KRALJEVSTVO TVOJE!« 
Knjižnica Društvene Pozornice, Zagreb 




Ide čika Dobrijan, 
ne da ribu peca, 
nego da donese 
svojoj zeca kući. 


Kad pas vjerni diže 
brzonogog zeku, 
kamenom ga čika 
pogađa u letu! 


Al što će mu puška — 
za smetnju i muku, 
kad sigurnu ima 
za ciljanje ruku? 


Zato čika nosi 
novi kam u ruci; 
ako zeko skokne, 
udri, čiko, tuci! 


Dobrijan u lovu 


Ivica: »Tata, što je to šef?« 

Otac? »To je, drago dijete, čovjek, koji dolazi točno 
u ured, ako ja zakasnim, a zakasni, ako ja dođem točno.« 


Ona: »Znaš li ti, molim te, da postoji i jedan je- 
dini čovjek, koji cijelo vrijeme provodi u kafani?« 

On: »A konobar, dušice?« 

IZ ŠKOLE. Učitelj: »Na- 
sljednici Muhameda zvali su se 
kalifi. Tko od vas znade, kako 
se je zvala zemlja, gdje su vla- 
dali?« 

Učenik iz zadnje klu- 
p e: »Kalif orni ja!« 

ZBOG LJUBOMORE. O n (u 
posjetama kod svoje zaručnice): 
»Ah, Zlatice! Danas se osjećam 


tako sretnim, da bih najvolio za- 
grliti i poljubiti cijeli svijet!« 

Ona (svojoj kućnoj pomoćni- 
ci): »Liziko, molim vas, idite na- 
polje!« 

TEŠKA STVAR. A: »Vidite! 
Moja žena nikako da me razu- 
mije! A vaša?« 

B: »Ne znam. Mislim, da vas 
ona ni ne poznaje.« 

KOD VRAČARE. » . . . a kraj 
vašega muža neprestano se po- 
javljuje jedna crnka . . .« 


»Ah, to nije ništa; to sam bila 
ja! Jer ja sam naime tek od ju- 
čer plavo jka . . .« 


Najveća 
katoli- 
čka 
tvrtka 
glazbala 
u državi 

Ilastrovani tjednik . Obitelj “ stoji 5 Din po broju. Pretplata 30 Din na tri mjeseca , za inozemstvo 4 dolara godišnje. Pretplata se plaća unaprijed 
Rukopisi se ne vraćaju. . Obitelji izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik . Obitelji" 
Zagreb, Trenkova 1. Adresa uredništva i uprave .Obitelji": Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 
.Obitelj" se tiska u Tiskari Narodnih Novina u Zagrebu. Za tiskara odgovara V. Kirin, Deželićeva al. 2. 

Veliki natječaj „Obitelji" &. m. 



Slika lijevo prikazuje najslavnijega hrvatskog 
romanopisca, kojega je stogodišnjica rođenja proslav- 
ljena prošle godine. Nekoliko je njegovih djela izdala 
i naša „Knjižnica Dobrih Romana". 

Taj književnik je pisao pjesme, kritike, članke 
i kraće pripovijesti, ali najčuveniji je po svojim ro- 
manima iz hrvatske povijesti, a osobito po jednom, 
kojim je proslavio Zagreb. 

, KOJI JE TO KNJIŽEVNIK? 

Ne zaboravite ^pročitati upute na 4. strani omota 

I. broja, gdje je napisano, koje će se sve nagrade 
podijeliti natjecateljima, kao i to, da sva rješenja treba 
skupno slati istom kad budu obavljene sve natječajne 
slike. U 1. ovogodišnjem broju su objavljeni i svi uvjeti 
natjecanja. 

Nagradna križaljka 

Složio Mladen Fučlć 

Vodoravno: 1. očeva ili mat. majka, 4. naziv, 6. krasiti, 
8. Druga hrvatska rijeka, 9. Gospina majka (narodno), 11. str* 1 , 
šan vihor, 13. geološka perioda, 15. abesinski vladar, 15 a. dvoje, 
17. muka, napor, 19. prezime meksičkog mučenika, 20. jesna 
čestica, 21. talij. da ili fr. ako, 22. talij. mene, 24. najbliži muški 
potomak, 25. riječki otok (ž. ime, kraći oblik), 26. kratica za 
rnagister. 

Okomito: 1 . Prezime američkog istraživača sjev. pola 
(ton.), 2. kontinent, novi svijet, 3. vrećica za novac, duhan i si., 
5. prebivalište, 7. Isusov krstitelj, 10. prema (dulji oblik), 11. 
latinski moli, II a. zvijer, 12. lijek za glavu, 13. broj, 14. ruje 
aemlju, 16. mahnit, bez pameti, 18. gospođa (str.), 19. dom. 
životinja (množ.), 23. m. ime (kraći oblik), 24. riječna riba. 

Odbonetke treba poslati do 10. veljače. Među odgonetače 
podijelit će se 20 lijepih zabavnih 1 poučnih knjiga. 

RJEŠENJA I NAGRADE IZ BROJA 43 — 44. 

Okomito: 1. god, 2. koš, 3. Melita (Melanija), 4. Laba, 
5. koka, 6. streha, 7. bat, 8. karanfil, 9. poznanik. 10. „aut”, 15. 
gora, 17. loko, 22. (g) old, 24. rzo, 26. ovan. — Vodoravno: 
3. mol, 5. kos, 7. bedak, 9. pošta, 11. bal, 12. barok, 13. rum, 
14. tigar, 16. zalet, 18. to, 19. ajn (fon.), 20. oh, 21. tron, 23. arka, 
25. Alfonso, 27. divio, 28. lak. 

4 knjige je dobila A. Kosir T. Po 1 knjigu dobili su : K. Canza 
iz S., Š. Pavletlć iz K., V. Matešić iz Zagreba, M. Kat. ri; i/, S. Z. 

J. Šercer iz 0., D. ud. Spindler iz Zagreba, M. Macan iz P. A. Fa- 
bijanić Iz P., V. Llnić iz S., J. M. Stankovlć iz A., E. Všetečkanić iz 
J., R. Duda iz V., M. Juranlć iz V., P. Žimbrek iz B., T. Ćukac l 
M. Cvetković iz Zagreba. 



